**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

за обществена поръчка с предмет:

**„Изграждане на електронна платформа за управление на учебния процес и провеждане на иновативни електронни, уеб-базирани и дистанционни обучения“**

**Критерий за оценка: “Икономически най-изгодна оферта”**

**Обособена позиция 1: Изграждане на електронна платформа**

Показателите с тяхната относителна тежест за определяне на комплексната оценка за всяка оферта са:

* Техническа оценка (ТО) : 70%
* Цена (CО) : 30%

**Техническа оценка „ТО” –** представлява оценка на техническата оферта на участника за изпълнение на проекта в съответствие с изискванията на Възложителя, заложени в Техническото задание, методите и подходите за постигане на заложените показатели, изпълнение на заложените цели.

Конкретният брой точки се присъжда на всеки участник на базата на експертна оценка, извършвана от Комисията. Преценяват се качествата на предложените концепции, организацията на дейностите, начините им на осъществяване, предложенията за използваните технологии и техническото изпълнение.

Всеки член на комисията изготвя своя индивидуална оценка на всяка от офертите, попълвайки следната таблица, в която всяко Zi се оценява с оценки от 10, 50 или 100 точки по следния начин.

|  |  |  |
| --- | --- | --- |
| **Показатели за техническа оценка** | **Брой точки****10-50- 100** | **Коефициент - K** |
| **Z -**  **Оценяват се предложените методологии за създаване и внедряване на**  **електронна платформа, както следва:** | За всеки подпоказател се дават 10, 50 или 100 точки. За всеки показател Z1 и Z2 при изчисляването на окончателната оценка ТО, се взима средноаритметичната оценка от оценките на всеки член от комисията по съответния показател. |
| **Z1.** Методология за управление изпълнението на поръчката |  | **K1. = 35** |
| **Z2.** Методология за разработване и внедряване на електронната платформа |  | **K2. = 35** |

Формирането на оценката по показател **Z1** се извършва по следната скала:

|  |  |
| --- | --- |
|  | Формирането на оценката по показател **Z1** се извършва по следната скала: |
| 10 т. | Предложената методология отговаря на минималните изисквания на Възложителя, посочени в техническото задание, описва решение за реализация на изискването, съдържа анализ и аргументация на начините, по които трябва да бъде изпълнен проектът. |
| 50 т. | Предложената методология отговаря на минималните изисквания на Възложителя, посочени в техническото задание, описва решение за реализация на изискването, съдържа анализ и аргументация на начините, по които трябва да бъде изпълнен проектът, отчитайки спецификата на проекта.В допълнение, към предложената методология са налице и качествено изпълнени поне 4 от следните обстоятелства:* В предложената методология е включен детайлно разписан план за управление на риска, съответстващ на спецификата на предмета на поръчката по обособената позиция.
* В предложената методология е включено подробно описание и разпределение на необходимите човешки ресурси за реализация на проекта.
* В предложената методология е включен план-график за изпълнение на предмета на поръчката по обособената позиция, съответстващ на нейната специфика и описание на преки резултати/продукти на края на всеки етап
* В предложената методология е включен план за управление на промените, съответстващ на спецификата на предмета на поръчката по обособената позиция.
* В предложената методология е включен план за гаранционна поддръжка, (обхват, мерки и методи за осъществяване на гаранционна поддръжка), съответстващ на спецификата на предмета на поръчката по обособената позиция.
* В предложената методология е включен план за провеждане на обучението на служителите на ИПА, и съответните методи, които ще се използват.
 |
| 100 т. | Предложената методология отговаря на минималните изисквания на Възложителя, посочени в техническото задание, описва цялостното решение за реализация на изискването, съдържа анализ и аргументация на начините, по които трябва да бъде изпълнен проектът, отчитайки спецификата на проекта.В допълнение, към предложената методология са налице и качествено изпълнени всички от следните обстоятелства:* В предложената методология е включен детайлно разписан план за управление на риска, съответстващ на спецификата на предмета на поръчката по обособената позиция.
* В предложената методология е включено подробно описание и разпределение на необходимите човешки ресурси за реализация на проекта.
* В предложената методология е включен план-график за изпълнение на предмета на поръчката по обособената позиция, съответстващ на нейната специфика и описание на преки резултати/продукти на края на всеки етап.
* В предложената методология е включен план за управление на промените, съответстващ на спецификата на предмета на поръчката по обособената позиция.
* В предложената методология е включен план за гаранционна поддръжка (обхват, мерки и методи за осъществяване на гаранционна поддръжка), съответстващ на спецификата на предмета на поръчката по обособената позиция.
* В предложената методология е включен план за провеждане на обучението на служителите на ИПА, и съответните методи, които ще се използват.
 |
|  | Формирането на оценката по показател **Z2** се извършва по следната скала: |
| 10 т. | Предложената методология отговаря на минималните изисквания на Възложителя, посочени в техническото задание, описва решение за реализация на изискването, съдържа анализ и аргументация на начините, по които трябва да бъде изпълнен проектът. |
| 50 т. | Предложената методология отговаря на минималните изисквания на Възложителя, посочени в техническото задание, описва решение за реализация на изискването, съдържа анализ и аргументация на начините, по които трябва да бъде изпълнен проектът, отчитайки спецификата на проекта.В допълнение, към предложената методология са налице и качествено изпълнени поне 4 от следните обстоятелства:* Предложената методология съдържа описание на цялостното решение за реализация на изискването за реализация на ел. платформа.
* В предложената методология е описан подход за извършване на бизнес анализ, съответстващ на спецификата на предмета на поръчката по обособената позиция.
* В предложената методология е описан подход за специфициране на системата, с подробни характеристики.
* В предложената методология е разписан подход за тестване на системата, и примерни тестови сценарии, съответстващи на спецификата на предмета на поръчката по обособената позиция.
* В предложената методология е разписан подход за внедряване на системата, с подробно описани стъпки и методи, съответстващи на спецификата на предмета на поръчката по обособената позиция.
 |
| 100 т. | Предложената методология отговаря на минималните изисквания на Възложителя, посочени в техническото задание, описва решение за реализация на изискването, съдържа анализ и аргументация на начините, по които трябва да бъде изпълнен проектът, отчитайки спецификата на проекта.В допълнение, към предложената методология са налице и качествено изпълнени всички от следните обстоятелства:* Предложената методология съдържа описание на цялостното решение за реализация на изискването
* В предложената методология е описан подход за извършване на бизнес анализ, съответстващ на спецификата на предмета на поръчката по обособената позиция.
* В предложената методология е описан подход за специфициране на системата, с подробни характеристики.
* В предложената методология е разписан подход за тестване на системата, и примерни тестови сценарии, съответстващи на спецификата на предмета на поръчката по обособената позиция
* В предложената методология е разписан подход за внедряване на системата, с подробно описани стъпки и методи, съответстващи на спецификата на предмета на поръчката по обособената позиция.
 |

Забележка: За целите на настоящата методика, използваните в този раздел определения следва да се тълкуват, както следва:

**\* „Детайлно/Подробно“ –** *описанието,**което освен, че съдържа отделни етапи по видове дейности, не се ограничава единствено до тяхното просто изброяване, а са добавени поясняващи текстове, свързани с последователността, съдържанието на отделните документи или други дейности, имащи отношение към повишаване качеството на изпълнение на поръчката и надграждане над предвидените изисквания от техническите изисквания.*

\*\* **Съществени** са тези непълноти в техническото предложение, които го правят неотговарящо на изискванията на възложителя, посочени в указанията и техническата спецификация или на действащото законодателство, на съществуващите стандарти и технически изисквания, като например несъответствие между изискуеми документи и предлагани такива и други подобни. **При установени съществени непълноти в техническо предложение на участник, офертата му следва да бъде предложена за отстраняване.**

Оценките по показателите, формиращи Техническата оценка, се поставят въз основа на обща експертна оценка на членовете на комисията, в която писмено подробно се мотивират поставените точки, с цел осигуряване на прозрачност и равнопоставеност при оценката на офертите на участниците. При прилагането на методиката трябва да бъдат изложени индивидуални и конкретни мотиви за присъдените точки от страна на комисията, които да се базират на офертите технически предложения на участниците, да се направи анализ на същите и да се изложат предимствата, съответно недостатъците на съответната оферта, които да обосноват присъдения брой точки. Тези мотиви не следва да бъдат формални и да представят копиране на критериите за оценяване, заложени в методиката, а да са конкретни и да представляват анализ на техническите предложения на участниците, за да може в максимална степен да се гарантира спазването на основните принципи на ЗОП, регламентирани в чл. 2 от ЗОП – публичност, прозрачност и равенство.

Оценката се поставя въз основа на консенсус между членовете на комисията. При постигане на консенсус оценката е обща за комисията - колективен помощен орган на възложителя. В случай на непостигане на консенсус, всеки член на комисията по отделно поставя и мотивира дадената от него оценка, като финалната оценка на всеки участник се формира средно аритметично от оценката на всички членове на комисията.

Техническата оценка ТО на всяка оферта се формира въз основа на таблицата с обобщена оценка на съответната оферта по следната формула:

$$ TO=(Z1\*K1+Z2\*K2)/70$$

Където Z1 и Z2са средноаритметичните оценки от всички членове на комисията по съответния показател за всеки един от елементите на офертата, умножени по съответния коефициент K.

Така получената техническа оценка ТО e число между 10 и 100 и дава количествена оценка на качеството на направеното предложение.

**Финансова оценка**

Финансовата оценка се изчислява по формулата:

$$COi=\frac{Price min}{Price i}×100$$

Където *Pricei* е предложената цена в разглежданата оферта, а *Pricemin* е предложената минимална цена.

**Комплексна оценка**

Комплексната оценка на всяка оферта се изчислява по формулата

**Oi= 0,70\*TOi + 0,30\*COi**

**\*ЗАБЕЛЕЖКА: Всички получени числа се изписват до втория знак, след десетичната запетая!**

**Обособена позиция 2: Доставка и инсталация на хардуерна платформа за виртуализация и софтуер за нея**

Показателите, с тяхната относителна тежест за определяне на комплексната оценка за всяка оферта за обособена позиция № 2, са:

* Техническа оценка - 40%;

* Финансова оценка - 60%

**Техническа оценка „ТOi”-** представлява оценка на качеството на техническото предложение на всеки участник.

**ТOi = (**WT1хТ1) + (WT2 хТ2) + (WT3 х Т3)

където:

* Т1 – обща технологична оценка на предложението;
* Т2 – техническа оценка на компонентите на предложението;
* Т3 – организация за изпълнение на поръчката;
* WT1– 40 на сто ( 40% );
* WT2 – 40 на сто ( 40% );
* WT3 – 20 на сто ( 20% ).

*Показател Т1 – обща технологична оценка на предложението*

|  |  |  |
| --- | --- | --- |
| **Показател** | **Описание** | **Оценка** |
| Т1i (Показател Т1 за кандидат с пореден номер i):*Обща технологична оценка на предложението*  | Оценява се качеството на предложението на участниците по отношение изпълнението на целите и задачите на дейностите, включени в обхвата на настоящото задание. | От 10 (най-ниска) до 100 (най-висока) |

*Показател Т2 - техническа оценка на компонентите на предложението.*

Показател Т2 за кандидат с пореден номер i се оценява по формулата :

**Т2i= Средна Аритм. Стойност на (Т2.1i, Т2.2i, Т2.3i)**

Където Т2.1, Т2.2, Т2.3 за всеки участник могат да варират от 10 до 100 т. през стъпка цяло число точки, както следва :

|  |  |  |
| --- | --- | --- |
| **Показател** | **Описание** | **Оценка** |
| Т2.1: Методика за диагностициране на възникнали проблеми. | Оценява се предложената методика за диагностициране на възникнали проблеми, отстраняване на откази, превантивни действия и други свързани с дейността спомагателни процеси. | От 10 (най-ниска) до 100 (най-висока) |
| Т2.2: Ефективност на процедури за възстановяване при аварийни ситуации | Оценяват се предложените процедури за възстановяване при аварийни ситуации и степента на тяхната ефективност. | От 10 (най-ниска) до 100 (най-висока) |
| Т2.3: Схема за отговорности по експлоатационна поддръжката на оборудването  | Оценява се предложената схема и описание на отговорностите по поддръжката на оборудването и процедурата за ескалиране.  | От 10 (най-ниска) до 100 (най-висока) |

*Показател T3 - Организация за изпълнение на поръчката.*

|  |  |  |
| --- | --- | --- |
| **Показател** | **Описание** | **Оценка** |
| Т3i (Показател Т3 за кандидат с пореден номер i): Предложена организационна схема за реализиране на предмета на поръчката | Оценява се предложената организационна схема, схема на комуникация, режим на работа и степента на тяхната ефективност | От 10 (най-ниска) до 100 (най-висока) |

**Оценяването на показатели Т1, Т2 и Т3 ще се извършва, както следва:**

По скалата от 10 (най-ниска) до 100 (най-висока), където:

* **10 точки** – Предложението на участника отговаря на изискванията на Възложителя, посочени в техническото задание и на изискванията, произтичащи от приложимата нормативна уредба, но съответствието с изискванията е посочено декларативно, без да е описан конкретния начин за реализацията им и/или са поставени ограничения за реализация на изискванията и/или има значителни непълноти/неясноти при описанието на начина за реализация на изискванията.
* **50 точки** – Предложението на участника отговаря на изискванията на Възложителя, посочени в техническото задание и на изискванията, произтичащи от приложимата нормативна уредба, описва решения за реализация на поръчката с описания за начина при изпълнение, но има несъществени непълноти/неясноти при описанието му.
* **100 точки** – Предложението на участника съдържа иновативни решения; отговаря на изискванията на Възложителя, посочени в техническото задание и на изискванията, произтичащи от приложимата нормативна уредба, начинът за реализация на изискванията е представен конкретно и детайлно. Участникът е описал как ще постигне желания резултат с възможности за последващо разширение на системата.

Забележка: За целите на настоящата методика, използваните в този раздел определения следва да се тълкуват, както следва:

\***Значителни непълноти/неясноти** – *Значителни са тези пропуски в техническото предложение, които не го правят неотговарящо на минималните изисквания, но не са описани съществени необходими дейности, допусната е грешка в последователността на процесите, липсват частично някои елементи от организацията за изпълнение на дейността или времевите зависимости при изпълнението й. Значителните пропуски не правят техническото предложение неотговарящо на изискванията на възложителя с оглед спазване на действащата нормативна уредба, но липсващата информация за правилната логическа последователност на действията и кореспонденцията им с целостта на отделните документи ще доведат до постигане на задоволителни резултати, без възможност за повишаване на качеството и надграждане на изискванията.*

\*\***Несъществени непълноти/неясноти -** *Несъществени са тези пропуски/непълноти в техническото предложение, които не го правят неотговарящо на минималните изисквания, но са, например, пропуски в описанието, липса на детайлна информация и други подобни. Налице са, когато липсващата информация може да бъде установена от други факти и информация, посочени в офертата на участника. Несъществените непълноти/пропуски не могат да повлияят на изпълнението на поръчката, с оглед спазване на действащото законодателство в областта и правилната технологична последователност на действия и цялост на отделните документи. Ако липсващата информация не може да бъде установена от други части в офертата, се приема наличието на „съществени пропуски“ на офертата и съответният участник се предлага за отстраняване от процедурата за възлагане на обществената поръчка.*

\*\*\***Иновативни решения** – *решения, които съдържат нови технологии, отличаващи се с по-висока ефективност, ефикасност и сигурност.*

\*\*\*\***Конкретно/детайлно** – *описанието,**което освен, че съдържа отделни етапи по видове дейности, не се ограничава единствено до тяхното просто изброяване, а са добавени допълнително поясняващи текстове, свързани с обясняване на последователността, съдържанието на отделните документи или други дейности, имащи отношение към повишаване качеството на изпълнение на поръчката и надграждане над предвидените изисквания от техническите изисквания.*

\*\*\*\*\***Съществени** са тези непълноти в техническото предложение, които го правят неотговарящо на изискванията на възложителя, посочени в указанията и техническата спецификация или на действащото законодателство, на съществуващите стандарти и технически изисквания, като например несъответствие между изискуеми документи и предлагани такива и други подобни. **При установени съществени непълноти в техническо предложение на участник офертата му следва да бъде предложена за отстраняване.**

Оценките по показателите, формиращи Техническата оценка, се поставят въз основа на обща експертна оценка на членовете на комисията, в която писмено подробно се мотивират поставените точки, с цел осигуряване на прозрачност и равнопоставеност при оценката на офертите на участниците. При прилагането на методиката трябва да бъдат изложени индивидуални и конкретни мотиви за присъдените точки от страна на комисията, които да се базират на офертите технически предложения на участниците, да се направи анализ на същите и да се изложат предимствата, съответно недостатъците на съответната оферта, които да обосноват присъдения брой точки. Тези мотиви не следва да бъдат формални и да представят копиране на критериите за оценяване, заложени в методиката, а да са конкретни и да представляват анализ на техническите предложения на участниците, за да може в максимална степен да се гарантира спазването на основните принципи на ЗОП, регламентирани в чл. 2 от ЗОП – публичност, прозрачност и равенство.

Оценката се поставя въз основа на консенсус между членовете на комисията. При постигане на консенсус оценката е обща за комисията - колективен помощен орган на възложителя. В случай на непостигане на консенсус, всеки член на комисията по отделно поставя и мотивира дадената от него оценка, като финалната оценка на всеки участник се формира средно аритметично от оценката на всички членове на комисията.

**Финансова оценка „COi”**

Финансовата оценка се изчислява по формулата:

***COi =* \*100**

Където е предложената цена в разглежданата оферта, а е най-ниската предложена цена от всички участници.

**Комплексна оценка „Oi”**

Комплексната оценка на всяка оферта се изчислява по формулата:

**Oi=0,40xTOi+0,60xCOi**

**\*ЗАБЕЛЕЖКА: Всички получени числа се изписват до втория знак, след десетичната запетая!**